



























držan glede odnošaja trojedne kraljevine Dalmacije,. 
Hrvatske i Slavonije, prema kruni i kraljevini ugar¬ 


skoj, n sjednici saborskoj od 21. lipnja 1861 

*• ^ ■ . 

HOBI MARINOVIĆO, 

zastupnika grad« Osieka. 

Medjunarodni ugovori onda su samo u stanju sreću 
i blagostanje narodah ustanoviti, ako su na interesu me- 
djusobnom osnovani, politika pako Čuvstvah riedko je ili 
nikada spasonosna. 

Razdor, koji se je medju nami i Ugarskom g. 1848 
porodio, prinukao nas je na to, da smo se sliepo tako re- 
kuć u ruke austrijanske vlade bacili, kroz to smo se ne¬ 
povoljnog onda starog saveznika lišili, nu ujedno smo ma¬ 
lo zatim u mrežu bečke birokracie pali. 

U nagradu neuskolebive vjernosti i Žrtvab naših, ste¬ 
njali smo 12 godinab pod jarmom krutog absolutizma, i 
tudjinstva, koje nam je starodavni ustav, svetinju ovu na¬ 
rodnu, narodnost našu, i sve što nam je po povjestnici milo 
i drago nogami gazilo i uništilo. 

Grieh je bilo tečajem tužnih tih 12 godinab čuvstvo 
narodnosti i ustavne slobode, grieh i najplemenitie domo- 
ljubje. 

Nčsnosivi pako svakovrstni porezi samovoljno i bez- 
ustavnim putem uvedeni, kano i nesmotreno i bezsviestno 
rukovanje državnog imetka i dohodakab, u materijalnom 
takodjer smotrenju u skrajnu su nas propast doveli. 

Ako se pitamo kako se je sbiti moglo, da je ustav 
naš, koji je kano Čvrsti hrast neizbrojino vihore kroz stolie- 

tja preživio jednim tako rekuć makom ukinut, pripoznati mo¬ 
ramo, da se nzrok događjaja toga u razdoru zavlađavSem 
medju dva plemenita naroda, koji su tečajem sedam sto- 
ljetjah svaku sreću i nesreću dielili, i obći svoj ustav 
zajedno proti svakom neprijatelju branili, tražiti ima, treći 
bo je razdor taj na korist svoju upotrebio. 

Na stran dakle u odlučnom ovom času, u važnom 
ovom pitanju sa svimi strasti, imajmo sada 1 po stečenom 
toli žalostnom izkustvu pred očima samo dobro naroda, 
koji je sudbinu svoju u ruke naše položio. 

Napis zastave naše neka bude: „narodnost, ustavnost, 
cjelokupnost domovine i autonomia njena: obezbiedjenje 
tih narodnih dragocienostih, neka nas kod pretresivanja i 
riešenja pitanja ovog rukovodi: 

I. Narodnosti Što se tiče, materinski jezik naš svi 
jednako ljubimo, svi želimo, da narodni jezik onaj stupanj 
izobraženosti poluči, koji mu po miloglasju njegovom pri¬ 
pada, želimo da se politična narodnost naša sada za sva 
buduća vremena osigura, želimo da se mladež naša u na¬ 
rodnom jeziku obučava, želimo konačno da narodni jezik 
u svih granah i stepenih javnog upravljanja vlada. 

Po mom uvjerenju sve te želje u savezu sa Ugar¬ 
skom najsigurnie ćemo dostići, ako pak osamljeni ostane¬ 
mo doživiti ćemo sigurno ono, Što smo pod Bachovim mi¬ 
nistarstvom đoživili, osamljeni nećemo u stanju biti, proti¬ 
viti se staroj težnji bečke vlade, sav sviet njemačkom ci¬ 
vilizacijom usriečiti. 

Istina da su i Magjari u revnosti za narodnost svoju, 
narodnost našu vrieđjali, nu onda smo blagodati ustavnog 
života uživali, te smo sa poštenim ođprtim protivnikom 
posla imali, koji je namjeru svoju očito izjavio, i zato 
nam je obrana mnogo laglja bila. 

Bečka naproti vlada dočim je ravnopravnost narod- 
nostib za načelo svoje proglasila, ukinuvši ustav naš fak¬ 
tično je sve germanizirala, te narodni jezik iz svih uredah 
istih takodjer občinskih, i iz svih uČionicah prognala. 

Narod magjarski niti je tako mnogobrojan, niti toliko 
assimflativne snage posjeduje, da narodnosti našoj pogibe¬ 
ljan biti može, proživili smo sa Magjari u savezu i pod 
istim ustavom sedam stoljetjah, te pitam ja koje je mjesto 
koja obitelj u domovini našoj pomagjarena? Obratimo se 
naproti na NjfemaČku i viđiti ćemo, da su ondje cieli pre¬ 
djeli njegda slavenski ponjemčeni: pogledajmo na nasljed¬ 
ne pokraijne Austrijanske, Češku, Štajersku, Erajnsku i 
Korušku i uvjeriti ćemo se, da je onđie njemŠtina slavenstvo 
podjarmila: njemština se je u istoj takodjer domovini na¬ 
šoj u privatni život uvukla; velika čast ljepšeg spola na¬ 
šeg do najnovijeg vremena narodnom jeziku već ni vješta 
bila nije, i ako je, ustručavala se je, u izobraženiih osobito 
kruzih narodnim jezikom progovoriti. 

Magjari su se jur uvjerili da spasenje njihovo naj- 
većma od toga zavisi, da li će u duh vremena razumjeti, 
i prema svima narodnostima u istoj takodjer Ugarskoj pra¬ 
vedni postati. ^ w . '/ r. y ^ 

Tim većina pratna nami pravedni biti moraju, koji 
smo bvala bogu čist i conpactan narod u posebnoj auto¬ 
nomnoj kraljevini živeći, koji je narodnost svoju i do sada 
uzdržati znao, i kojemu će to sada, pošto je jezik i knji¬ 
ževnost naša toli ljepe već napredke, trudom domorođnih 
muževab učinila, još većma za rukom poći. 

Neima dakle u savezu sa starom ustavnom bratjom 
našom nikakve pogibelji za narodnost našu, niti se bojati, 
da će Magjari ikada više na nju nasrtati, jamče nam zato 
^oČitpvanja naiflgledniit m uževa h i vitežk i značaj narod a 
magjarskog, koji ako nam prigodom obnovljenja saveznog 
ugovora štovanje narodnosti naše obrekao !p^!e, zaista će 
zadatu rieć svoju sveto i pošteno držati. ✓ ( x 

II. Nemanje nam svima na srcu leži starodavni ustav / 
naš, pod zaštitom koga smo toliko viekovah sretno živili, 
i koji nam je sada tim milii što nije više svojina pojedi¬ 
nih samo poveljenili stališab, nu svojina cieloga naroda : 
pa i pravo je, dostojno je gospođo, đa narodi u zakonar- 
stvu svom, i svimi poslovi, gdjeno se radi o sudbini, o krvi, 
o imetku njihovom sudjeljuju. 

Najsigurnije poručanstvo ustavnosti ja u savezu sa 
Ugarskom nalazim, Magjari su u svakoj borbi za ustavnu 
slobodu uviek naši najviernii saveznici bili, pradjedovi naši 
i njihovi, uviek su lovore takovih borbah medjusobno dje 
lili, a zaman bi bilo nijeČiti, da je moralna snaga i posto¬ 
janost njihova i najnovijeg vremena mnogo đoprinjela, da 
nam je jedna, akoprem neznatna Čast ustava našeg, pod 20 
listopadom p. g. povratjena. 

Neznatna Čast velim, jer smo mi po starodavnom 
ustavu našem, u savezu sa ustavnom bratjom našom, uviek 
prava cjelokupnog zakonarstva uživali, niti smo to pravo 
ma skime drugim, izim zakonito krunjenog kralja našeg 
djelili, sada se pako od nas zahtjeva, da najhitnija ustav¬ 
nosti prava, dozvoljenja naime poreza i vojnikah nepozna¬ 
tom po ustavu našem zavoda carstvenog vieća ustupimo, 
t, j. da centralna bečka vlada sa krvju i imetkom našim u 
napredak takodjer, samovoljno razpolaže. 

/■ 'Đomorodna je dakle dužnost naša i odgovorni smo 
radi toga potomkom našim, da sve naše moralne sile upo- 
trebimo, da nam se starodavni ustav naš u neoskvr¬ 
njenoj cielosti svojoj povrati, ustav onaj, koji je iz života 
i povjestnice naše proiztekao, ustav onaj koji nije poklon, 
nego na državnih ugovorili osnovan, ustav onaj, koga smo 
mi sami uviek duhu vremena prilagođjivali, i u napredak 
prilagoditi želimo. 

Uvjeren sam ja da će u tom smotrenju svaki izmed 
nas Činiti rodu glas, nu nemojmo se mistificirati, ako sami 
ostanemo, teško će mo ikada tu ciel dostići, jer osobito 
dok nam tolika uda cielokupnosti naše manjkaju, nismo 
dosta mnogobrojni za da želje naše ma i jednoglasno izja¬ 
vljene dosta uviek važnosti u odlučnih kruzih zadobiju, 
niti dovoljne oporne snage posjedjujemo proti centralističnim 
težnjam bečke vlade i da starije đogadjaje mimoidjem, đo- 
živili smo već i tečajem sabora ovog da je po sobstveni 
naši vlađni organi ustav naš povriedjen, đočim je naredba 
odnoseća se na proglašenje Statuta o carstvenom vieću, bez 

ikakvog obzira na sakupljene naroda zastupnike na munci- 
pija neposredno izdana. 

Moramo se dakle za saveznika n težnji našoj pobri- 
nuti, a tko bi nam bio u tom obziru vjerniji savezenik nego 
' stara ustavna bratja naša, koji zajedničke ustavne interese 
s nami imaju i ovaj Čas sa oduševljenjem na saboru svom 
za isti ustav, plemenitim oružjem zakonitosti vojuju. 

U medjusobnom savezu nadali se je, da će zakonite 
i pravedne želje naše izpunjenje biti, dočim se osamljeni 
i mi i narodi ugarski, sve dosad za đostignutje takovih sa 
neznatnim uspjehom borimo. 

III. Za cielokupnost našu državnu svi smo jednodušno 
zauzeti, svi smo jednoglasno ođnoseće se na predmet taj 
zaključke saborske primili, odaslali smo sjajnu deputaciju 
u Beč i pođnjeli smo opetovane reprezentacie. 

Nu izkusili smo žalibože da nas birokracija bečka u 
dostignutju, te takodjer pravedne želje naše prieČi, ona je 
nepravedan prema narodnosti našoj izborni red, za sabor 
dalmatinski izposlovala, ona je Črez različite intrige svoje 
i organah svojih u Dalmaciji umjetnu vieČinu na saboru ta¬ 
mošnjem stvorila, sjedinjenja našem protivnu. 

Glede Krajne pako veli nam, da se ustav naš na 
nju s toga protegnuti nemože, što je daljne obstojanje sa¬ 
dašnjeg vojnog ustrojstva njenog neobhođno potrebito 8 
kojim se ustavnost spojiti neđa. 

Porta otomanska nije više ona silna moć, koja je nje- 
gda cieloj Europi krstjanskoj strah zadala, ona se propa¬ 
sti svojoj približuje, dosliedno su bratja naša krajišnici, 

koji su junačkom mišicom svojom, fanatisam mohameđaa- 
ski u daljnem napađanju civilisacie priečili, zadaću svoju 
jur izpunili, nelma dakle više razloga, zašto bi polovina 
naroda našeg đužnostju vojničkom prekomjerno i u napre¬ 
dak obterešena, zašto bi od blagodati ustavne slobode iz- 
ključena bila, zašto bi u krajini svekoliko pučanstvo pod stro¬ 
gosti vojene vlasti stajati, zašto bi žiteljstvo tamošnje sva¬ 
ke tako rekuć svojine lišeno biti moralo, i zašto bi se raz¬ 
vitku trgovine i obrtnosti dosljedno i materijalnom blago¬ 
stanju u Krajini vojničkim strojstvom, zaprieke i nadalje 
Činile. 

Sav domorođni trud naš jedino je taj uspjeh imao, 
dajebratji našoj graničarom dozvoljeno, da u sadašnjem sa¬ 
mo saboru, i samo u državo pravnih pitanjih „ađ hoc“ s 
nami sudjeljuju, a zatim odmah se kući povratiti imaju: 
mi smo ih srdačno i sa toli stegnjenim đjelomkrugom za¬ 
stupstva njihovog primili, nu ujedno izpovjediti moramo, 
da tome primjera u nijednoj ustavnoj državi neima, da 
stanovniČtvo, koje pod istim ustavom neživi, i koje zakoni 
na dotičnom saboru đonešeni nevežu, u pojedinih pitanjih, 
na istom saboru ođvjetuje. 

Vidi mi se, da je to bečka vlada samo dozvoliela u 
nadi, da će graničari pri sadašnjem ustrojstvu svom, cen- 
tralistične težnje njezine sljepo podupirati, nu to joj za ru¬ 
kom poČi neće, jer su junačka bratja naša jur zasvjedočili, 
da korist svoju razumiju, i da su isto tako slobodoljubivi 
domorodci, kao što su hrabri vojnici. 

- Varadinska pukovnija napokon na cjelokupnost Slavo¬ 
nije spadaj uća posve još ovdje zastupana nije, a na repre- 
sentaciju našu posebno u tom smotrenju podneŠenu, dobili 
smo rieŠenje nepovoljno, bez da bi se kakovi razlog naveo, 
koji bi pravednoj želji našoj na putu bio. 

Sve te okolnosti uvaživši, uvjeriti se moram, da će 
mo sami i nadalje u pitanju cjelokupnosti naše bezuspješno 
se truditi, u savezu sa Ugarskom pako nadati se je, da 
će zahtjevanje sviuh naredah krune sv. StiepaHa, veće uva- 
ženje zadobiti. 

Da će pako ustavna bratja naša pravedne želje trojedne 
kraljevine u smotrenju cjelokupnosti njene podupirati, dvojiti 
se nemože; jer će te želje po sdruženju našem u interessu 
takodjer Ugarske biti; sabor je ugarski glede Dalmacije 
već višeput, imenito pako godine 1830. kriepke representa- 
cije Činio: glede granice pako godine 1848. sankcionirani 
zakon izposlovao, po kom se blagodati ustava na cielu ta¬ 
kodjer granicu protegnuti imaju. 

IV. Autonomiju domovine naše kano najvažniji uvjet 
politične narodnosti i samostalnosti trojedne kraljevine, u- 
viek su pradjedovi naši i mi kao ženicu oka svoga Čuvali, 
i do godine 1848. pod zaštitom obćeg sa Ugarskom usta¬ 
va sačuvali, akoprem je onda samo plemstvo ustavna pra¬ 
va uživalo. 

Tim većim se dakle pravom nadati možemo, da će auto¬ 
nomija naša sada, pošto je sav narod dionikom ustavnih pra- 
vah postao, i narodni duh toli sjajno oživio, u savezu sa 
ustavnom bratjom našom neoskvrnjena ostati. 

Bez saveza toga i bez starodavnog ustavna našeg pa- 
ko ne, za osvieđočiti se o tom, netreba nam ino, no da 
oko na kraljevine pod centralnom bečkom vladom stojeće 
bacimo n.p. Češka i Moravsku, Galiciju itd. ove takođjer sjajnu 
dogodovštinu imaju, a sada nisu ništa drugo nego što smo 
i mi tečajem 12 gođinah bili t. j. provincije austrijanske, 
lišene svake autonomie, bečka bo vlada od zamande centra- 
listiČne težnje goji, svakoj autonomii protivne. 

Narod madjarski i sam dušom i tjelom ustavan, usta¬ 
vna prava i samostalnost drugih takođjer narodah uviek je 
većma poštovao, nego oni koji od plemenitog Čuvstva ustav¬ 
ne slobode ni pojma neimaju. 

Dokazuju to autonomne institucie pojedinih takođjer 
naselbinah kano Jazigah Kumanah i Hajđukah u samoj U- 
garskoj, zatim Saksonacah u Erdelju, koje su u autonomnom 
svom ustrojstvu pod upravom Ugarskom kroz viekove ob 
stojale, po bečkoj pako vladi, sva im je autonomija na preČac 
ukinjena. 

Što se napose domovine naše tiče, autonomna prava 
njena kano samostalne kraljevine mnogobrojnima su zako¬ 
nima ugarskima utvrdjena, dostojanstvo bana kano kraljev¬ 
skog namjestnika u trojeđnoj kraljevini, i organa vrhovne 
domaće vlade, pravo posebnog domaćeg zakonarstva do¬ 
kazom Čl. 120. g. 1715., i pravo da smo polovinu samo 
običnog u Ugarskoj poreza plaćali, kroz tolika je stoljetja 
neoskvrnjeno ostalo. 

Sve što nam je od autonomie naše do godine 1848. 
odpalo sastoji u tom: da su porezni poslovi naši na obći 

sabor ugarsko hrvatski prenošeni, i obstojeće pod Marijom 
Terezijom namjestničko vieće naše, sa namjestniČtvom 
Ugarskim spojeno, i to čL 58 i 59 g. 1790. 

Nu ako pravedni biti želimo pripoznati moramo da se 
je i jedno i drugo privoljenjem pače na zahtjevanje naše 
dogodilo, domovina naša u ono vrieme u položaju sličnom 
se je nalazila kao što je naš današnji, te izza 10 centra- 
listiČnih Josefinskih godinah, stari naši proti daljnem sa¬ 
movoljnom napadanju bečke vlade veću opornu snagu, u 
sđruženju užjem sa Ugarskom tražili i našli jesu: medju- 
tim je ipak ustanovljeno, da kod namjestničtva Ugarskog 
ima biti primjeren broj savjetnikah i drugih Častnikah iz 
domovine naše, pak i sam ban naš kad dođje u Budim, 
neka ima primjereno dostojanstvu svojem, mjesto i glas u 
ovom namjestničtvu. 

Sabor ništa manje od godine 1848. neimajuć pred 
očima opomene sv. Stjepana prvog kralja Ugarskog, koji 
je državu ugarsku na ravnopravnosti narodah osnovao, na¬ 
rodnosti i autonomii našoj u njekih opredjeljenjah uštrbne 
Članke 3. i 5. stvorio je. 

To se zaista pođpuno opravdati neđa, medjutim ako 
stvar sa obzirom na okolnosti vremena bližje promotrimo 
priznati moramo, da se ta povrieda pravab naših, nOmože 
izkljuČivo nepravednosti naroda magjarskog pripisati. 

U političnih gibanjih Ugarske od g. 1790. dva glavna 
faktora opaziti je, koji su kano crvena nit kroz sva dje¬ 
lovanja saborska tja do godine 1848. provučeni, jedan tih 
faktorah je borba medju liberalnim iđeam sadašnjeg sto- 

ljetja, i zastarielim proŠastog vieka, dragi težnja za raz¬ 
vitkom narodnosti magjarske, i nastojanje đa narodni je* 
zik magjarski u mjesto klasičnog, nu mrtvog jezika latin¬ 
skog, službenim jezikom postane. 

Kobna je sudbina hotjela, da su poslanici saborski 
trojedne kraljevine skoro uviek protivnici liberalnih ideah 
bili, te s konservativnom strankom ugarskom odvjetujuć i 
razvitku narodnosti magjarske njekim načinom u putu sto- 
jali, bez da bi za pravo narodnosti naše i rieČi progovorili, 
jer su se uviek samo za latinski jezik zauzeli. 

U tih okolnostih je godine 1848. liberalna stranka 
pobjedu održala, i za to nepravičnost upitnih zakonskih 
ođredbah, nemože se smatrati samo kano nepravičnost 
kraljevine nad kraljevinom, narodnosti nad narođnostju, nu 
večma još kano nepravičnost pobjedonosnog liberalizma 
nad pobjeđjenim konservatizmom, i narodnosti magjarske 
nad protivnikom svojim, a ne nad bojnikom narodnosti 
naše. 

U ostalom načela sadržajem saborskih članakah od 
godine 1848. izražena takova su, da im nijedan slobo¬ 
doumni muž; podpuno odobrenje uskratiti nemože, jer tko 
nebi u današnjem vieku odgovornost minisarstva, zastu¬ 
panje puka, jednako razdieljenje poreza, ukinutje urbar- 
skog odnošenja, slobodu štampe i zavod porote sa odušev¬ 
ljenjem primio? 

Odnosno na odgovorno ministarstvo, ima koji se boja, 
da bi uvedenjem takovog municipia županijska i gradska 
ukinula se, i tako isti ustav naš u pogibelj doći morao, na 

ta briga ja neđielim, jer sa mumcipalnoBti županijske istim 
sakonom uzdržane, a gradovi prije od komore zaviseći, 
tim zakonom sa istom prava monicipija postali: a da mu¬ 
nicipalne institucie uz parlamentarnu vladu obstojati mogu, 
primjer Englezke svjedoči. 

I ja municipija naša za čvrsti bedem ustavnosti 
držim, nu ipak primietjujem, da su ona samo na polju 
negacijah uspješna, mi smo žalibože u svemu zaostali a 
napredovati želimo: s toga nam samo municipija dovoljna 
nisu, nego nam. je parlamentarna vlada od potrebe, koja 
iz većine saborske proizhođi, od koje se dosljedno nadati 
možemo, da će zakonske predloge takove činiti, koji na¬ 
čelima većine odgovaraju, kano i naproti da će zakone po 
saboru predložene odobriti, dočim do sada i gdjeno su druga 
načela vlade, a druga sabora bila napredovati nemogosmo. 

• I za to zakoni ugarski od godine 1848. sadržavajući 
načela za koja se i mi u sabornici ovoj borimo, predpo- 
stavljajuć na temelju oČitovanjah vriednih domorođacah 
ugarskih to, da su ustavna bratja naša pripravna, one od¬ 
redbe koje su narodnosti i autonomii našoj protivne, u 
njima preinačiti, sđruženju našem takodjer u putu biti ne- 
moga. 

* * 

* 

Vojuju konačno za sdruženje sa Ugarskom interessi 
takodjer materijalni trgovine i blagostanja našeg, — a glede 
nas Slavonacah isti takodjer geografični položaj. 

Slavonija je uzka i duga pokrajina, u cieloj dužini 
od Verovitice do Zemuna samo Dravom dotično Dunavom 

ođ Ugarske oddjeljena, izza Iedjih imamo tužnu Bosnu, 
kad Save nam je tako rekuč kraj svieta, mi neimamo ni« 
kakvog puta u veliki sviet, nego preko Ugarske, mi smo sa 
Ugarskom u svakđašnjem občenju, a grad Osiek napose i 
svakdašnji živež svoj na trgu, od ugarskih stanovnikah 
uzimlje, ima kod nas i mnogo obitelj ih,' koje u nježnoj 
svezi rodbine sa prekodravskim susjedima našima stoje. 

Nepravedni su dakle svi, koji nas sbog simpatijah 
prema Ugarskoj sumnjiče: istina je gospodo, da mi te sim¬ 
patije prema susjedom našim gojimo, gojimo ih, jer u nji¬ 
ma revne bojnike ustavnosti vidimo, jer nam je 700 go¬ 
dišnji savez mile uspomene, gojimo ih, jer nad Čoviečan- 
stvom i krstjanskom ljubavju u toliko još sdvojili nismo, 
đa načela onih djelimo, koji drže da medju različitim na¬ 
rodnostima i narodi, iskreno bratinstvo obstojati nemože, 
i gojimo ih zato, što nam se pri svakđašnjem občenju ođ 
strane susjedah naših, štovanje štovanjem, prijateljstvo 
prijateljstvom, ljubav ljubavju vratja; — nu uvjereni bu¬ 
dite, da mi te simpatije sa vručom ljubavju domovine i 
narodnosti naše, spojiti znamo. 

Buduć dakle sve naše narodne ustavne i materijalne 
koristi obnovljenje saveza našeg sa Ugarskom zahtjevaju, 
primimo junačku desnicu, koju nam starodavna ustavna 
bratja naša pružaju, složimo se opet u svrhu medjusobnog 
osiguranja politične narodnosti i ustavne slobode, složimo 
se na propast obćih protivnikah naših, i đokažimo im, da 
zalud opet sjeme razdora medju nas bacajtu 

* t 

Radovati - će se tome cieo narod naš, koji taj savez 
jednodušno želi, radovati će se slobodoumni muževi’sviuh 
narođah, kojih srca plemenitim Čuvstvom ustavne slobode, 
biju, i dati će bog da iz obnovljene starodavne i svete 
sveze te, sreća i blagostanje domovine naše i ugarske pro¬ 
cvate, i na viekćr se ustanovi. 


* 


♦ 




Ja dakle odvjetujem za savez sa Ugarskom na te¬ 
melju jednakosti ravnopravnosti cielokupnosti i autonomie 
trojeđne kraljevine* ■ 

ŠtQ se pojedinih - predlogah tiče, ja se sa pređlogom 
sredotoČnog odbora slagati nemogu, za-to, što od Ugarske 
zahtjeva, da ona samostalnost i cielokupnost našu bezu¬ 
vjetno i predbiežno prizna. Bezuvjetnost je uviet, koji se 
samo pobiedjenom neprijatelju stavljati običaje; apređbjež- 
nost mi 'Se takovi uvjet vidi, koji ni našem ni ugarskom 
dostojanstvrf neođgovara, nego mnijejn da bi se samostal¬ 
nost i cielokupnost naša glavnim temeljem ugovora samog 
uzeta; i prvoj točki takovoj uvrstiti imala. 

I za to se očitujem za predlog od strane poslanikah 
grada Zagreba podnešen. 




* ■ ; 1 1 % 
Baveriscbe 

